**โครงร่างโครงงาน(Proposal)**

**ผู้รับผิดชอบโครงการ**  นายสาโรจน์ แซ่ลี้ 5410513069

นายสุวนนท์ ชูจันทร์ 5410513077

**ชื่อโครงการ** Coffee Shop Manager

**อาจารย์ที่ปรึกษาโครงงาน** ดร.อารีย์ ลิ้มวุฒิไกรจิรัฐ

**หลักการและเหตุผล**

ปัจจุบันร้านกาแฟเป็นร้านอาหารและเครื่องดื่มยอดนิยมในกลุ่มของนักศึกษา และวัยทำงาน ซึ่งมักจะเป็นสถานที่ที่มีการนัดพบ หรือจัดประชุมเล็กๆ กันอยู่เสมอ กลุ่มลูกค้าจึงต้องการบรรยากาศความเป็นส่วนตัวในการทำกิจกรรมต่างๆ

หากมองในมุมมองของผู้ประกอบการ เป้าหมายหลักที่จะทำให้ลูกค้าพึงพอใจของธุรกิจประเภทนี้คือการสร้างบรรยากาศให้เป็นที่พอใจแก่ลูกค้า ส่วนเครื่องดื่มเป็นเพียงส่วนหนึ่งที่จะช่วยในการเสริมสร้างบรรยากาศเท่านั้น คำถามต่อมาคือ ทำอย่างไรให้ลูกค้าได้รับความสะดวกสะบายในการใช้บริการมากที่สุด? การมีพนักงานในร้านมากเกินความจำเป็นอาจเป็นตัวเลือกที่ไม่ดีนักในการเสริมสร้างบรรยากาศความเป็นส่วนตัวของลูกค้า รวมถึงในด้านการลงทุนของผู้ประกอบการด้วย แต่จะทำอย่างไรให้ลูกค้าทุกคนที่มาใช้บริการ ได้รับบริการอย่างเท่าเทียมกันทุกคน?

จากปัญหาดังกล่าว ผู้รับผิดชอบโครงการจึงเกิดแนวความคิดในการทำโปรแกรมประยุกต์ชื่อว่า Coffee Shop Manager เพื่อรองรับปัญหาและช่วยให้การบริการมีประสิทธิภาพมากขึ้น โดยที่จะใช้โปรแกรมประยุกต์ดังกล่าวจะอำนวยความสะดวกแก่ลูกค้าและผู้ประกอบการในด้านต่างๆ แทนการใช้พนักงาน เช่น การแสดงเมนูสินค้า แสดงลำดับการสั่งสินค้า เรียกชำระค่าบริการ แสดงรายรับ-รายจ่ายของทางร้าน เป็นต้น

**ขอบเขตของโครงงาน**

วิชาเรียนของนักศึกษาชั้นปีที่ 4 คณะวิทยาการจัดการ ภาควิชาบริหารธุรกิจ สาขาการจัดการเทคโนโลยีสารสนเทศ มหาวิทยาลัยสงขลานครินทร์ วิทยาเขตหาดใหญ่

**กลุ่มผู้ใช้**

* ผู้ประกอบการร้านกาแฟ
* พนักงานร้านกาแฟ
* ลูกค้าร้านกาแฟ

**วัตถุประสงค์ของโครงงาน**

* 1. ช่วยสนับสนุนการดำเนินงานของพนักงาน ทำให้สามารถบริการลูกค้าได้รวดเร็ว
  2. ช่วยประหยัดค่าใช้จ่ายในระยะยาวโดยการใช้คอมพิวเตอร์ทำงานแทนพนักงาน
  3. ลดความผิดพลาดของการให้บริการ
  4. ลูกค้าทุกคนมีความเท่าเทียมกันในการได้รับบริการ (มีระบบแสดงลำดับการให้บริการ)


**ความสามารถ**

1. สามารถแสดงรายการอาหารและกดสั่งซื้อได้ในหน้าจอสำหรับลูกค้า
2. สามารถแสดงลำดับการให้บริการในหน้าจอสำหรับลูกค้า
3. มีระบบคัดแยกผู้ใช้และจำกัดสิทธิต่างๆ โดยการใช้ชื่อบัญชีและรหัสในการเข้าใช้งาน
4. คำนวณราคาอาหารทั้งหมดขณะสั่งซื้อสินค้าและจะแสดงในหน้าจอสำหรับลูกค้า
5. ลูกค้าสามารถกดปุ่มเพื่อสั่งสินค้า และสามารถเลือกตัวเลือกเสริมเช่น หวานน้อย เป็นต้น
6. ลูกค้าสามารถใช้โปรแกรมเครื่องคิดเลขในหน้าจอสำหรับลูกค้าได้
7. ลูกค้าสามารถเรียกพนักงานเพื่อชำระค่าบริการด้วยการกดปุ่มเพื่อใช้ระบบเรียกชำระค่าบริการในหน้าจอสำหรับลูกค้า
8. ผู้ประกอบการสามารถเพิ่ม ปรับปรุง ลบ รายชื่อพนักงานได้
9. ผู้ประกอบการสามารถเพิ่ม ปรับปรุง ลบ รายการสินค้าได้
10. ผู้ประกอบการสามารถออกเอกสารเกี่ยวกับข้อมูลทางการเงินในรูปแบบไฟล์ Microsoft Excel (.xlsx) ได้
11. ผู้ประกอบการและพนักงานสามารถปรับปรุงประกาศต่างๆ ในหน้าจอสำหรับลูกค้าได้
12. สามารถแสดงรายการอาหารที่ลูกค้าสั่งในหน้าจอพนักงาน
13. สามารถแจ้งเตือนในหน้าจอสำหรับพนักงาน เมื่อมีลูกค้ากดปุ่มเรียกชำระค่าบริการหรือเรียกพนักงาน
14. พนักงานสามารถปรุงปรุงสถานะของสินค้าเช่น มีสินค้า หมด แนะนำ เป็นต้น
15. มีปุ่มสำหรับกดเมื่อพนักงานทำอาหารในรายการที่ลูกค้าสั่งเสร็จแล้ว เมื่อกดปุ่ม ลำดับการให้บริการที่แสดงในหน้าจอลูกค้าก็จะแสดงเป็นลำดับถัดไป
16. หน้าจอสำหรับลูกค้าจะปรับเป็นค่าเริ่มต้นทั้งหมดหลังจากกดชำระเงิน

**ขั้นตอนการดำเนินงาน**

* 1. Planning
* ศึกษาการใช้งานเครื่องมือที่เกี่ยวข้องกับโปรแกรมประยุกต์
  1. Analysis
* วิเคราะห์ความต้องการทางด้าน Software และ Hardware ที่ใช้ในการพัฒนาโปรแกรมประยุกต์
* วิเคราะห์รูปแบบของข้อมูลที่ต้องจัดเก็บ
  1. Design
* ออกแบบรูปแบบ interface ของโปรแกรมประยุกต์
* ออกแบบ interface การแสดงผลการทำงานต่างๆ
  1. Coding
* ทำการสร้าง interface ตามรูปแบบที่ทำการออกแบบไว้
* ทำการสร้างโปรแกรมประยุกต์
  1. Testing
* ทดสอบการทำงานของโปรแกรมประยุกต์โดยผ่านผู้ใช้งานจริง
* ทำการปรับปรุงหากเกิดข้อผิดพลาด
  1. Implementation
* นำโปรแกรมประยุกต์ไปใช้งานจริง
  1. Documentation
* จัดทำเอกสาร

**แผนการดำเนินงาน**



**เครื่องสำหรับดำเนินการและค่าใช้จ่าย**

|  |  |  |
| --- | --- | --- |
| **ลำดับ** | **โปรแกรม/อุปกรณ์ที่ใช้ในการปฏิบัติงาน** | **ค่าใช้จ่าย(บาท)** |
| 1 | คอมพิวเตอร์ 2 ชุด  ชุดที่ 1 Computer Notebook  Intel Core i3,CPU 2.53GHz, RAM 4GB,  VGA CARD : ATI Mobility Radeon HD 550v,  Hard disk : 320GB 7200RPM  OS : Windows 7 64-bit  ชุดที่ 2 Computer PC  Intel(R) Core(TM)2Duo CPU E7400 2.80GHz,  RAM 4 GB, Hard disk : 320GB  VGA CARD:NVIDIA GeForce 9500 GT 1 GB  OS : Windows 7 64-bit | -  - |
| 2 | Visual Studio 2013 with Expression Blend | - |
| 3 | SQL Server 2014 with Management Studio | - |
| 4 | Microsoft Excel 2010 | - |

**ประโยชน์ที่คาดว่าจะได้รับ**

1. ทำให้ลูกค้าที่ใช้บริการมีความพึงพอใจ ในด้านการใช้งานโปรแกรมประยุกต์และการให้บริการ
2. ทำให้พนักงานสามารถให้บริการลูกค้าได้รวดเร็วยิ่งขึ้น
3. ลดความผิดพลาดในการให้บริการ
4. ลดต้นทุนในการจ้างพนักงาน